На основу члана 13. став 1. Закона о комуналним делатностима ("Службени гласник РС", број 88/2011, 104/2016 и 95/2018), члана 57. Закона о превозу путника у друмском саобраћају ("Службени гласник РС", број 68/2015, 41/2018, 44/2018 - други закон, 83/2018, 31/2019 и 9/2020) и члана 37. став 1. тачка 7) Статута Града Ниша ("Службени лист Града Ниша", број 88/2008, 143/2016 и 18/2019)

Скупштина Града Ниша, на седници од \_\_\_\_\_\_\_\_\_\_\_\_ године,

**ОДЛУКУ О ИЗМЕНАМА И ДОПУНИ**

**ОДЛУКЕ О ЈАВНОМ ГРАДСКОМ И ПРИГРАДСКОМ ПРЕВОЗУ ПУТНИКА НА ТЕРИТОРИЈИ ГРАДА НИША**

 **Члан 1.**

У Oдлуци о јавном градском и приградском превозу путника на територији града Ниша ("Службени лист Града Ниша", брoj 1/2016.-пречишћен текст и 18/2017), у члану 6, 7, 8, 12, 13, 14. и 17. речи: „Градска управа града Ниша - секретаријат надлежан за послове саобраћаја“ у одређеном падежу замењују се речима: „Градска управа за комуналне делатности и инспекцијске послове“ у одговарајућем падежу.

 **Члан 2.**

У члану 15. мењају се став 1. и 2. тако да гласе:

 „Градска управа за комуналне делатности и инспекцијске послове дужна је да ред вожње овери у року од пет дана од дана подношења или да оверу одбије.

 Ако Градска управа за комуналне делатности и инспекцијске послове одбије оверу реда вожње, дужна је да у року одређеном у ставу 1. овог члана донесе решење и образложи разлоге одбијања.“

**Члан 3.**

У члану 17. и 24. речи: „комунална полиција“ у одређеном падежу замењују се речима: „комунална милиција“ у одговарајућем падежу.

 **Члан 4.**

После члана 31. додаје се члан 31а који гласи:

 „Члан 31а

Дирекција је дужна да најмање једном годишње спроведе поступак изјашњавања корисника о квалитету пружања комуналнe услугe из члана 1. ове одлуке, у трајању од најмање 15 дана.

Позив за изјашњавање из става 1. овог члана објављује се на званичној интернет страници Града и Дирекције, а доставља се средствима јавног информисања ради саопштења.

Дирекција је дужна да у року од 15 дана од дана завршетка изјашњавања из става 1. овог члана достави Градској управи за комуналне делатности и инспекцијске послове, извештај о резултатима изјашњавања корисника о квалитету пружања комуналних услуга.

Уколико су резултати изјашњавања корисника такви да већина корисника није задовољна пруженом комуналном услугом из члана 1. ове одлуке, Градска управа за комуналне делатности и инспекцијске послове сачињава информацију са предлогом мера за отклањање недостатака наведених у изјашњавању корисника и доставља је Градском већу Града Ниша.

Градско веће Града Ниша, након разматрања информације и предложених мера из става 4. овог члана, налаже Дирекцији да отклони недостатке који су наведени у изјашњавању корисника, у року који не може бити дужи од 90 дана.“

 **Члан 5.**

У члану 34. мењају се став 1. и 2. тако да гласе:

 „Надзор над применом ове одлуке и над законитошћу рада предузећа, односно другог правног лица које обавља ову комуналну делатност, врши Градска управа за комуналне делатности и инспекцијске послове.

Послове инспекцијског надзора над применом ове одлуке и над обављањем ове комуналне делатности врши Градска управа за комуналне делатности и инспекцијске послове, преко саобраћајних инспектора за друмски саобраћај.“

 **Члан 6.**

У члану 36. речи: “комунално-полицијске послове“ у одређеном падежу замењују се речима: „послове комуналне милиције“ у одговарајућем падежу, а реч: „полицијац“ замењује се речју: “милиционар“.

 **Члан 7.**

У члану 39а реч: „полицајац“ замењује се речју: “милиционар“.

 **Члан 8.**

Ова одлука ступа на снагу осмог дана од дана објављивања у "Службеном листу Града Ниша".

Број: \_\_\_\_\_\_\_\_\_\_\_\_\_\_\_

У Нишу, \_\_\_\_\_\_\_\_\_\_\_\_\_\_\_\_године

**СКУПШТИНА ГРАДА НИША**

Председник

др Бобан Џунић

 **ОБРАЗЛОЖЕЊЕ**

Правни основ за доношење Одлуке о изменама и допуни Одлуке о јавном градском и приградском превозу путника на територији града Ниша прописан је чланом 13. став 1. Закона о комуналним делатностима („Службени гласник Републике Србије“, број 88/2011, 46/2014 - Одлукa УС РС, 104/2016 и 95/2018), којим је Град Ниш, као јединица локалне самоуправе, овлашћен да прописује начин обављања комуналне делатности, као и општа и посебна права и обавезе вршилаца комуналне делатности и корисника услуга на својој територији.

Одлуком се уводи обавеза ЈКП Дирекција јавни превоз града Ниша да организује континуирано изјашњавање (најмање једном годишње) корисника комуналних услуга о квалитету пружања комуналних услуга од стране вршилаца комуналних делатности, као и поступак и овлашћења органа Града у зависности од резултата спроведеног изјашњавања, сагласно одредбама Закона о комуналној делатности.

Такође, врши се усаглашавање одредаба које се односе на назив комуналне милиције са Законом о комуналној милицији („Службени гласник Републике Србије“, број 49/2019).

На нацрт Одлуке о Одлуке о изменама и допуни Одлуке о јавном градском и приградском превозу путника на територији града Ниша, Градска управа за органе града и грађанска стања дала је мишљење број 453-1/2023-08 од 02.03.2023. године.

Имајући у виду наведено, Градска управа за комуналне делатности и инспекцијске послове израдила је нацрт Одлуке о изменама и допуни Одлуке о јавном градском и приградском превозу путника на територији града Ниша.

**ГРАДСКА УПРАВА ЗА КОМУНАЛНЕ ДЕЛАТНОСТИ**

**И ИНСПЕКЦИЈСКЕ ПОСЛОВЕ**

 **ВД НАЧЕЛНИКА**

Душица Јанојлић